google/wiki40b huggingface dataset:
Σταθμός Βάσης (BTS)

O Σταθμός Βάσης (Base Transceiver Station), είναι ένα από τα βασικότερα συστήματα της αρχιτεκτονικής GSM ο οποίος εκτελεί τις λειτουργίες της ασύρματης διασύνδεσης του χρήστη με το δίκτυο. Ο χρήστης μπορεί να συνδεθεί με το δίκτυο με συσκευές όπως ένα κινητό τηλέφωνο ή έναν υπολογιστή που να μπορεί να συνδεθεί σε 3G ιντερνετ. Επίσης το σταθμό βάσης μπορεί να τον ακούσουμε και ως Ραδιοσταθμό Βάσης, Σταθμό Εκπομπής- Λήψης, Cell Sites ή και radio base station.

Ο Σταθμός Βάσης (BTS) στην ασύρματη επικοινωνία

Πρακτικά o Σταθμός Βάσης συνδέει το Κινητό Σταθμό (Mobile Station) με το Βασικό Σταθμό Ελέγχου (Base Station Controler). Ο Σταθμός Βάσης περιλαμβάνει τα κατάλληλα περιφερειακά (κεραίες, ενισχυτές ισχύος) και το κατάλληλο λογισμικό για να το πετύχει. Ο τρόπος που λειτουργεί είναι με τη χρήση ενός η περισσοτέρων ζεύγη συχνοτήτων, όπου η μία συχνότητα χρησιμοποιείται για την μεταφορά δεδομένων από το χρήστη στο δίκτυο (uplink) και το άλλο για την μεταφορά από το σταθμό στο χρήστη (downlink).
Ένα BTS δεν ταυτίζεται υποχρεωτικά με ένα κελί-κυψέλη αλλά μπορεί και με περισσότερα αν αντί για ομοιοκατευθυντική κεραία χρησιμοποιεί κατευθυντική. Η ισχύς των κεραιών σε ένα BTS μπορεί είναι 40W έως 500W. Το πεδίο μιας GSM κεραίας ενός σταθμού βάσης ή κινητής μονάδας, είναι παλμικό με κανάλια διάρκειας 4,616 ή 9,232 msec το καθένα, που είναι χωρισμένα σε 8 ή 16 διαστήματα-χρονοθυρίδες, διάρκειας 0.577 msec η καθεμία (8Χ0,577 ή 16Χ0,577 ). Κάθε χρήστης δεσμεύει για μια τηλεφωνική κλήση από μια χρονοθυρίδα άρα ένα κανάλι μπορεί να χρησιμοποιηθεί μέχρι και από 8 ή 16 συνδρομητές ταυτόχρονα. Οι 8 ή 16 χρονοθυρίδες που χωρίζονται σε ένα κανάλι αποκαλούνται πλαίσιο TDMA ενώ κάθε χρονοθυρίδα αντιστοιχεί σε 156 bits. Όπως βλέπουμε τα BTS χρησιμοποιούνται σχεδόν μόνο στο φυσικό στρώμα και δεν μπορούν να κάνουμε πολύπλοκες εργασίες γι'αυτό ελέγχονται από τα BSC.

Αρχιτεκτονική του Σταθμού Βάσης

Τα περιφερειακά που συνήθως ένας σταθμός βάσης χρησιμοποιεί είναι τα εξής:
Κεραία: Μπορεί να είναι ομοιοκατευθυντική κεραία ή κατευθυντική
Ενισχυτής Ισχύος: Χρησιμοποιείται για να ενισχύσει το σήμα που θα μεταδοθεί από την κεραία
Διπλέκτης (Duplexer) : είναι ένα κύκλωμα που επιτρέπει την μετάδοση και την λήψη σημάτων από την ίδια κεραία
Μείκτης (Compiner): Χρησιμοποιείται για να συνδυάσει δύο σήματα για μετάδοση αλλά και να ξεχωρίσει δύο σήματα από λήψη
Transceiver: είναι μια συσκευή που κάνει την μετάδοση και την λήψη ενός σήματος
Αποστόλοι Ηρακλείου

Ιστορικά στοιχεία

Είναι άγνωστο από πότε υπάρχει το χωριό. Η αρχαιότερη αναφορά σ' αυτό γίνεται σε συμβόλαιο του 1279. Οι Αποστόλοι τότε αποτελούσαν με το χωριό Ζωφόροι φέουδο του Βενετάρχου Λεονάρδου Γραδόνικου και με το έγγραφο αυτό δόθηκαν στον Πέτρο Γκουίρινο.
Το 1577 απογράφεται στα χωριά της Πεδιάδας με το όνομα Αποστόλοι και Καμάρι (το Καμάρι ήταν το σημερινό Πάνω Χωριό). Το 1583 είχε 249 κατοίκους. Η ονομασία τους στις ενετικές απογραφές είναι Apostollus et Camari.
Έπειτα από την κατάληψη της Κρήτης από τους Οθωμανούς και στην απογραφή του 1671 το χωριό αναφέρεται με το όνομα Αποστόλους και με 125 χαράτσια, κεφαλικό φόρο. Στην αιγυπτιακή απογραφή του 1835 βρέθηκαν να κατοικούν 16 χριστιανικές και 16 οικογένειες Τούρκων.
Το 1881 υπήχθη στο δήμο Καστελλίου και ο πληθυσμός ήταν 419 Χριστιανοί  και 110 Μουσουλμάνοι. Ως κοινότητα, το 1920 είχε 550 κατοίκους, το 1928 702 , το 1951 είχε 684 και το 1981 είχε 489 κατοίκους. Από τότε ο πληθυσμός του μειώνεται συνεχώς.
Όπως αναφέρει η παράδοση, στους Απσοτόλους συνελήφθη εντός του ναού τη νύχτα της Ανάστασης ο οπλαρχηγός Βασιλακογιώργης από το Λασίθι και κρεμάστηκε σε μια συκιά κοντά στο σημερινό νεκροταφείο. Οι κάτοικοι του χωριού παλαιότερα ασχολούνταν με τη βυρσοδεψία, τη γεωργία, την κτηνοτροφία και ιδίως με το εμπόριο και την κηροπλαστική.
Αιάκεια

Τα Αιάκεια ήταν αρχαία εορτή που τελούνταν στην Αίγινα προς τιμή του Αιακού.
Τα Αιάκεια περιλάμβαναν σπουδαίους γυμνικούς αγώνες, τους οποίους είχε υμνήσει και ο Πίνδαρος. Βραβείο των αγώνων ήταν ένας κρατήρας. Οι νικητές των Αιακείων στο τέλος της εορτής αναρτούσαν τους νικητήριους στεφάνους των στο καλλιμάρμαρο Αιάκειο, που ήταν το μαυσωλείο του Αιακού στο ομώνυμο άλσος. Ήταν το σημείο όπου προσευχήθηκε στον Δία για βροχή κι έτσι έσωσε τη χώρα του από μεγάλη ξηρασία.
Στους αγώνες έπαιρναν μέρος αθλητές από πολλά μέρη της Eλλάδας.
Αμπντούλιτσι

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Pegasus Airlines

Ιστορία

Η εταιρεία ιδρύθηκε την 1η Δεκεμβρίου του 1989 και άρχισε το πτητικό έργο στις 15 Απριλίου του 1990. Ο αρχικός ιδιοκτήτης ήταν ο Ιρλανδικός Εθνικός Αερομεταφορέας Aer Lingus, αλλά το 1994 εξαγόρασε την Pegasus Airlines η τράπεζα Yapı Kredı Bank. Σήμερα, η Esas Holdings κατέχει το 85% της Pegasus Airlines και ο όμιλος Silkar το υπόλοιπο 15%.
Η Pegasus Airlines είναι η μεγαλύτερη εταιρεία charter στην Τουρκία, όπου ο αριθμός των επιβατών της ξεπερνάει τα 4 εκ. ετησίως.
Λάρι Γουίλιαμς

Σταδιοδρομία

Έμαθε να παίζει πιάνο από πολύ μικρός και έγινε μέλος ενός συγκροτήματος με το όνομα Lemon Drops, που έπαιζε μουσική R&B. 
Συνδέθηκε με τον Λιτλ Ρίτσαρντς και επηρεάστηκε από εκείνον στα τραγούδια του, φωνάζοντας δυνατά στους στίχους όπως έκανε εκείνος. Υπέγραψε συμβόλαιο με την εταιρεία Specialty και έκανε μεγάλες επιτυχίες.
Η μεγαλύτερη επιτυχία του ήταν τα τραγούδια "Short Fat Fannie",  "Bony Moronie" και τα "You Bug Me Baby" και "Dizzy Miss Lizzy". Αμφότερα τα "Short Fat Fannie" και "Bony Moronie" πούλησαν πάνω από 1 εκατ. αντίτυπα και έγιναν χρυσά.
Μετά το 1957 τα τραγούδια του δεν έκαναν εξίσου επιτυχία με προηγουμένως. Ο Γουίλιαμς καταδικάστηκε για διακίνηση ναρκωτικών το 1960 και παρέμεινε στη φυλακή επί τριετία, , κάτι που επηρέασε αρνητικά τη σταδιοδρομία του.
Στα μέσα της δεκαετίας του ' 60 επανήλθε με την εταιρεία Okeh Records και συνεργάστηκε ξανά με τον Λιτλ Ρίτσαρντ, κάνοντας επιτυχία.  Ήταν επίσης μουσικός διευθυντής για τις ζωντανές συναυλίες και εμφανίσεις του Λιτλ Ρίτσαρντ.  
Στον κινηματογράφο εμφανίστηκε στις ταινίες Just for the Hell of It (1968), The Klansman (1974) και Drum (1976).
Στα μέσα της δεκαετίας του '70 αντιμετώπισε πάλι σοβαρά προβλήματα με τα ναρκωτικά και τη βίαια συμπεριφορά. Το 1977 απείλησε να πυροβολήσει και να σκοτώσει τον φίλο του, Λιτλ Ρίτσαρντ, για ένα χρέος αναφορικά με ναρκωτικά.Αμφότεροι οι μουσικοί κατοικούσαν στο Λος Άντζελες και ήταν εθισμένοι στην κοκαΐνη και στην ηρωίνη. Ο Λιτλ Ρίτσαρντ είχε αγοράσει ναρκωτικά από τον Γουίλιαμς και, παρότι είχε υποσχεθεί να τον πληρώσει αργότερα, δεν εμφανίστηκε. Τελικά ο Γουίλιαμς τον λυπήθηκε καθώς του έδωσε δεύτερη ευκαιρία να τον πληρώσει αργότερα.  Τα γεγονότα αυτά είχαν ως αποτέλεσμα να επιστρέψει στο χριστιανισμό ο Λιτλ Ρίτσαρντ και στην εκκλησία, όμως ο Γουίλιαμς δεν κατάφερε να ξεφύγει από το χώρο του υπόκοσμου.
Ο Γουίλιαμς έγινε μέλος του Louisiana Music Hall Of Fame σε τελετή που έγινε το 2014. Οι Μπιτλς διασκεύασαν τρία τραγούδια του: Bad Boy, Slow Down και Dizzy Miss Lizzy.

Θάνατος

Ο Γουίλιαμς πέθανε τραυματισμένος από σφαίρα στο κεφάλι στο Λος Άντζελες της Καλιφόρνια σε ηλικία 44 ετών στις 7 Ιανουαρίου 1980. Ο θάνατός του αποδόθηκε σε αυτοκτονία, αν και οι φήμες έκαναν λόγο για το αντίθετο. Δεν υπήρξε καμία σύλληψη υπόπτου ή προσαγωγή σε δίκη.

Μάρτιν Ολμπρίτον

Ένας ντράμερ από το νότιο Ιλινόις με το όνομα Μάρτιν Ολμπρίτον πιστεύει ότι είναι ο Λάρι Γουίλιαμς, εν ζωή και καλά στην υγεία του. Ο ισχυρισμός του προήλθε από την εποχή που βρέθηκε νεκρός ο Λάρι Γουίλιαμς. Τη δεκαετία του '60 ως ντράμερ έπαιξε με τον Bobby "Blue" Bland.  Ο Ολμπρίτον έχει πραγματοποιήσει περιοδείες ανά τις ΗΠΑ με το ψευδώνυμο "Big" Larry Williams και ισχυρίζεται ότι ηχογράφησε τις επιτυχίες "Bony Moronie" και "Dizzy Miss Lizzy". Το 1990 ηχογράφησε ένα άλμπουμ με τίτλο Street Party με το συγκρότημα των Mellow Fellows, των οποίων επικεφαλής υπήρξε ο Big Twist. 
Τα μέλη της οικογένειας του Λάρι Γουίλιαμς ζήτησαν από τον Ολμπρίτον να μην χρησιμοποιεί το όνομα του Λάρι, ωστόσο εκείνος εξακολουθεί να το χρησιμοποιεί.
Δήμος Τραγαίας Νάξου

Ο Δήμος Τραγαίας ήταν δήμος της επαρχίας της Νάξου, που συστάθηκε το 1835, την εποχή που γινόντουσαν οι πρώτες προσπάθειες οργάνωσης του νέου Ελληνικού Κράτους. Ονομάστηκε έτσι γιατί σε αυτόν υπάγονταν όλα τα χωριά που ήταν μέσα και γύρω από το οροπέδιο της Τραγαίας της κεντρικής Νάξου. Πρωτεύουσα του δήμου ήταν ο οικισμός του Χαλκείου. Καταργήθηκε το 1912, όταν λόγω της επέκτασης του Ελληνικού Κράτους, υπήρξε συνολική διοικητική αναδιοργάνωση. Μετά την κατάργηση, μέρος της διοικητικής ευθύνης του δήμου παραδόθηκε στην δημιουργηθείσα κοινότητα της Τραγαίας.
Πρέντραγκ Ντρόμπνιακ

Καριέρα

Ξεκίνησε την επαγγελματική του καριέρα σε ηλικία 17 ετών το 1992 στην Παρτιζάν Βελιγραδίου, όπου αγωνίστηκε για 6 χρόνια. Μετά από ένα τριετές πέρασμα από την Τουρκία και την Εφές Πίλσεν, έκανε το άλμα στην καριέρα του αγωνιζόμενος για 4 χρόνια στο NBA. Επέστρεψε στην Ευρώπη το 2005 και κάθε χρόνο άλλαζε ομάδες, παίζοντας όμως σε δυνατά πρωταθλήματα. Την περίοδο 2009-10 αγωνίστηκε για πρώτη φορά στο ελληνικό πρωτάθλημα με την φανέλα του ΠΑΟΚ, ενώ στο δεύτερο μισό της επόμενης περιόδου συμφώνησε με τον Ηρακλή.
Δημοσθένης Στεφανίδης

Βιογραφία

Γεννήθηκε στη Σκύρο το 1896 και σπούδασε νομικά στα πανεπιστήμια των Αθηνών και της Φρανκφούρτης.
Υπηρέτησε ως καθηγητής Πολιτικής Οικονομίας του ΑΠΘ από το 1928 ως την απόλυσή του από την κατοχική κυβέρνηση το 1942 και έπειτα ως καθηγητής Νομικής στο ΕΚΠΑ από το 1950 ως το 1966, οπότε συνταξιοδοτήθηκε.

Υπηρέτησε ως πρόεδρος του ΙΚΑ από το 1951 ως τις 10 Νοεμβρίου του ίδιου έτους.
Μεταξύ άλλων έγραψε το έργο "Οικονομικαί Μελέται" (Αθήνα 1926).
Χανγκάζα

Δημογραφικά

Κατά το 1987, ο πληθυσμός τους εκτιμάται ότι αριθμεί 150.000 άτομα. Η γλώσσα που ομιλούν, ονομάζεται Χανγκάζα (Hangaza) ή Κιχανγκάζα (Kihangaza).   
Οι Χανγκάζα (Hangaza) διαιρούνται σε φατρίες, όπως τους Τούτσι (Tutsi), Χούτου (Hutu) και τους Μπάτουα (Batwa), οι οποίοι και αποτελούν μέρος αυτής της φυλής.

Διατροφή και ασχολίες

Η βασική τροφή των Χανγκάζα (Hangaza), αρχικά, ήταν το αλεύρι της μπανάνας και τα φασόλια, αλλά τώρα, έχουν μάθει να τρώνε τις τροφές που τρώνε και οι άλλες φυλές, όπως το χυλό.
Οι Χανγκάζα (Hangaza) ως επί το πλείστον, ασχολούνται με την γεωργία και τη βοσκή των ζώων, αλλά μερικοί εξ αυτών, με την κεραμοποιία και την κτηνοτροφία.

Θρησκεία

Η κύρια θρησκεία των Χανγκάζα (Hangaza) είναι ο Χριστιανισμός.
Μαραί Φιλγιούν

Προφίλ

Υπήρξε ο τελευταίος πρόεδρος της Νότιας Αφρικής χωρίς να είναι αρχηγός κράτους. Διατήρησε το αξίωμά του από τις 4 Ιουνίου 1979 μέχρι τις 3 Σεπτεμβρίου 1984. Τον διαδέχθηκε ο Πίτερ Βίλεμ Μπότα. Προτού εκλεγεί είχε διατελέσει και πάλι προσωρινός Πρόεδρος, από τις 21 Αυγούστου 1978 ως τις 10 Οκτωβρίου 1978. Το 1940 παντρεύτηκε την Ντοροτέα Μαρία Μπρινκ (1917 – 2005). Απεβίωσε στις αρχές του 2007 από ανακοπή της καρδιάς. Κηδεύτηκε με τιμές αρχηγού κράτους στις 13 Ιανουαρίου του 2007.
Αποίκια Άνδρου

Το χωριό

Τα Αποίκια είναι ένα παραδοσιακό χωριό με νεοκλασικά σπίτια. Απέχει από την Χώρα περίπου 6 χλμ., από το Μπατσί, το κυριότερο τουριστικό κέντρο του νησιού, 30 χλμ. και από το Γαύριο περίπου 38 χλμ. Τα σπίτια, όπως και σε όλη την Άνδρο, δεν υπακούν στην κυκλαδίτικη τέχνη όπως πράσινα αντί για μπλε παράθυρα και με κεραμίδια αντί για ίσια σκεπή. Βρίσκεται σε μία πλαγιά στο όρος Πέταλο, που είναι το ψηλότερο βουνό της Άνδρου με ύψος 994 μ. Υπάρχει πλούσια χλωρίδα, αφού το χωριό βρίσκεται σε μια κατάφυτη πλαγιά του βουνού. Τα κυριότερα δέντρα της περιοχής είναι τα κυπαρίσσια, οι ελαιόδεντρα και τα πουρνάρια. Είναι ένα ανεμοδαρμένο χωριό, επειδή σχεδόν όλο το χρόνο φυσάνε βόρειοι άνεμοι σχεδόν καθ' όλη τη διάρκεια του χρόνου. Κοντά στο χωριό βρίσκεται η Μονή Αγίας Μαρίνας και η Μονή Αγίου Νικολάου και ο μεγαλύτερος νερόμυλος των Βαλκανίων που από το 1863 μέχρι το 1936 δούλευε για το εργοστάσιο ζυμαρικών. Επίσης πολύ παλιά υπήρχε κλωστοϋφαντουργείο, στην περιοχή Τρικόλι, αλλά σήμερα το μεγαλύτερο μέρος του κτίσματος έχει γκρεμιστεί, καθώς και διάφορα ζωτικά σημεία του όπως παράθυρα, σοβάδες κ.α. έχουν διαλυθεί και σαρακοφαγωθεί. Από τα Αποίκια μπορεί να φανεί η Ικαρία όταν οι καιρικές συνθήκες το επιτρέπουν.

Πηγή Σάριζα

Η πηγή Σάριζα  είναι μια ιαματική υδάτινη πηγή, αφού θεραπεύει τη νεφρολιθίαση και τη ψαμμίαση, και το καλύτερο αξιοθέατο στα Αποίκια. Κοντά στην πηγή έχει κατασκευαστεί ένα εμφιάλωσης νερού της πηγής Σάριζας που λειτουργεί από το 1929 και διανέμεται σε όλη την Άνδρο και όχι μόνο. Η πηγή βρίσκεται κοντά στην κεντρική πλατεία του χωριού, στο μονοπάτι Νο 2 που ξεκινάει από την Βουρκωτή και φτάνει μέχρι τη Χώρα. Από εκεί πολλοί κάτοικοι του χωριού προμηθεύονται νερό. Επίσης, εκτός από την πηγή Σάριζα υπάρχει μία μικρότερη πηγή στην περιοχή Κατασυρτή.

Πιθάρα

Η Πιθάρα είναι ποτάμι το οποίο χρησιμοποιείται για την άρδευση των χωραφιών. Κοντά στην περιοχή του χωριού υπάρχει ένας καταρράκτης, στον οποίο τρέχει περισσότερο νερό κατά τους χειμερινούς μήνες, ενώ το καλοκαίρι το νερό που τρέχει είναι ελάχιστο. Είναι, μαζί με τη πηγή Σάριζα, το καλύτερο αξιοθέατο του χωριού. Οι πηγές του ποταμού είναι στο όρος Πέταλο, στην περιοχή Ευρουσιές, και οι εκβολές είναι στην παραλία Γιάλια. Το ποτάμι είναι ένα μικρό οικοσύστημα για πολλά πουλιά και αμφίβια.
Ψάρι Ηλείας

Ιστορία

Το χωριό πρωτοσχηματίζεται στις αρχές του 15ου αιώνα. Αναφέρεται το 1461/1462 σε οθωμανικό τιμαριώτικο κατάστιχο να κατοικείται από αλβανόφωνους.
Την 20/04/1835 ορίζεται έδρα του τότε Δήμου Καλοτυχίας. Με το ΦΕΚ 5Α της 08/03/1841 αποσπάται από το Δήμο Καλοτυχίας και προσαρτάται στο Δήμο Βουπρασίων, ενώ ορίστηκε ως έδρα του δήμου τα διαστήματα 08/03/1841-07/09/1849 και 27/05/1864-12/06/1865. Με το ΦΕΚ 256Α της 28/08/1912 αποσπάται από το δήμο Βουπρασίων και ορίζεται έδρα της κοινότητας Ψαρίου. Με το ΦΕΚ 7Β της 20/01/1918 μετονομάστηκε σε Βουπράσιον, όνομα το οποίο δεν επικράτησε. Με το ΦΕΚ 202Α της 18/11/1967 προσαρτήθηκε στην κοινότητα Βάρδας. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Βουπρασίας μέχρι το 2010 που εντάχθηκε στο Δήμο Ανδραβίδας - Κυλλήνης (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".
Ο οικισμός απείχε μία ώρα δρόμο στα 1885 από τη Μανωλάδα, την έδρα του τότε Δήμου Βουπρασίων.
Αϊτινές γενικές εκλογές 2015

Βουλευτικές εκλογές διεξήχθησαν στην Αϊτή στις 9 Αυγούστου 2015, με τον δεύτερο γύρο να έχει οριστεί για τις 25 Οκτωβρίου. Στις εκλογές αποφασίστηκαν τα 2/3 των μελών της Γερουσίας και όλα τα μέλη της Βουλής των Αντιπροσώπων.

Εκλογικό σύστημα

Η εκλογή των 99 μελών της Βουλής των Αντιπροσώπων εκλέγονται σε μονοεδρικές εκλογικές περιφέρειες με το σύστημα των 2 γύρων. Ένας δεύτερος γύρος διεξάγεται σε περίπτωση που κανείς υποψήφιος δεν θα έχει την πλειοψηφία που απαιτείται προκειμένου να εκλεγεί από τον πρώτο γύρο. Ο δεύτερος γύρος θα διεξαχθεί από κοινού με τις τοπικές εκλογές και με τον πρώτο γύρο των προεδρικών εκλογών. Τον Μάρτιο του 2015 με ένα νέο εκλογικό διάταγμα καθορίστηκε ότι η νέα Βουλή θα αποτελείται από 118 μέλη και η Γερουσία θα παραμείνει με 30 μέλη.
Το 1/3 της 30μελούς Γερουσίας εκλέγεται κάθε δύο χρόνια, συνήθως με τη χρήση του συστήματος των 2 γύρων. Ωστόσο, οι προηγούμενες εκλογές για Γερουσία τον Μάιο του 2012 δεν διεξήχθησαν, κάτι που σημαίνει ότι τα 2/3 των εδρών της Γερουσίας θα εκλεγούν το 2015.
Γρηγόριος Ναζιανζηνός ο Πρεσβύτερος

Βιογραφία

Ο Γρηγόριος ο Πρεσβύτερος ήταν Καππαδόκης προύχοντας ο οποίος πιθανολογείται πως ανήκε σε αίρεση Υψιστάριων - θρησκευτικής ομάδας η οποία συνδύαζε ιουδαϊστικά, χριστιανικά και ζωροαστρικά στοιχεία - προτού μεταστραφεί στον Χριστιανισμό και, στην συνέχεια, βαπτιστεί το έτος 325, έτος διεξαγωγής της Πρώτης Συνόδου της Νίκαιας. Η παράδοση αναφέρει πως ο Γρηγόριος έγινε μάρτυρας εμφάνισης κατά την διάρκεια της βάπτισής του.
Χειροτονήθηκε επίσκοπος, το 329, στη Ναζιανζό, πόλη της οποίας και παρέμεινε επίσκοπος για το υπόλοιπο της ζωής του. Παντρεύτηκε τη Νόννα. Διέθετε οικία στην Καρβάλι, ενώ ο ίδιος ήταν εύπορος γαιοκτήμονας. Ο Γρηγόριος ο Πρεσβύτερος μελέτησε και υπερασπίστηκε την αντίληψη της Εκκλησίας η οποία υποστηρίχθηκε από την Πρώτη Σύνοδο της Νίκαιας. Προχώρησε στην ανέγερση εκκλησίας στη Ναζιανζό με χρηματοδότηση από την προσωπική του περιουσία. Ο επικήδειος λόγος του Γρηγορίου Ναζιανζηνού τον περιγράφει ως δυναμικό.
Γνωστή είναι σύγκρουση η οποία έλαβε χώρα εντός της επισκοπής του, για σύντομο χρονικό διάστημα, μεταξύ του ιδίου και μοναχών αναφορικά με το ζήτημα του Αρειανισμού, καθώς ο Γρηγόριος ο Πρεσβύτερος είχε βάλει την υπογραφή του σε αρειανή πράξη πίστεως του 360. Ο επίσκοπος Γρηγόριος ο Πρεσβύτερος, προκάλεσε, τότε, την αντίδραση του, υπαγόμενου στον ίδιο, κλήρου. Ο υιός του, Γρηγόριος Ναζιανζηνός πέτυχε να κατευνάσει τις ταραχές, καταδεικνύοντας την ορθότητα της πίστεως του Γρηγορίου του Πρεσβύτερου. 
Διαδραμάτισε, σε αριθμό περιπτώσεων, ρόλο ειρηνοποιού κατά τον ορισμό των επισκόπων, ενώ διαδραμάτισε σημαντικό ρόλο στον ορισμό του Βασιλείου Καισαρείας ως επικεφαλής της επισκοπής του, το 370. Αντάλλασσε αλληλογραφία με τον Άγιο Βασίλειο, επίσης επίσκοπο, αναφορικά με το ζήτημα της υπεράσπισης κάποιου Γλυκερίου, ο οποίος περιτριγυριζόταν από γυναίκες, τις οποίες ο Βασίλειος επιθυμούσε να σταλούν εκ νέου στις οικογένειές τους.
Αυτός ήταν εκείνος ο οποίος ώθησε τον υιό του, Γρηγόριο Ναζιανζηνό, ενάντια στην θέλησή του, να γίνει, αρχικώς, ιερέας, και, στην συνέχεια, επίσκοπος. Προς το 370 δεν διέθετε, πλέον, κάποιον ενεργό ρόλο ως επίσκοπος της Ναζιανζού.

Απόγονοι

Μέσω του γάμου του με τη Νόννα, απέκτησε τρία τέκνα, τον Καισάριο Ναζιανζηνό, ο οποίος κατέστη ιατρός του Κωνσταντίνου Β΄, τον Γρηγόριο Ναζιανζηνό, ο οποίος κατέστη ένας εκ των Πατέρων της Εκκλησίας, και την Αγία Γοργονία.
Νικόλα Λεάλι

Συλλογική καριέρα

Ξεκίνησε την επαγγελματική του πορεία με την Μπρέσια Κάλτσιο και από το 2012 ανήκει στο δυναμικό της Γιουβέντους, για την οποία όμως δεν έχει πραγματοποιήσει κάποια εμφάνιση. Πριν παραχωρηθεί δανεικός στον Ολυμπιακό, αγωνίστηκε υπό το ίδιο καθεστώς από μία χρονιά σε 4 ιταλικές ομάδες, μεταξύ άλλων τις Φροζινόνε Κάλτσιο και ΑΚ Τσεζένα της Α΄ κατηγορίας, σε δε όλες υπήρξε η βασική επιλογή των προπονητών του.

Διεθνής καριέρα

Έχει χριστεί διεθνής με κάθε αντιπροσωπευτικό συγκρότημα της Ιταλίας στις ηλικίες μεταξύ 16 και 21 ετών, ενώ αποτέλεσε μέλος της Κ-21 που έλαβε τη δεύτερη θέση κατά το Ευρωπαϊκό πρωτάθλημα Ελπίδων του 2013 στο Ισραήλ (ο ίδιος δεν αγωνίστηκε).
Βαρθολομαίος της Αραγονίας

Βιογραφία

Ήταν ο πρωτότοκος γιος τού Βιντσιγκουέρρα μεγάλου Συμβούλου της Σικελίας, κόμη της Καμμαράτα & Νοβάρα, βαρόνου τού Μιλιτέλλο & Σαν Μάρκο, κυρίου τού Τέρμινι.
Το 1380 διαδέχθηκε τον πατέρα του στην κομητεία της Καμαράτα με τα κάστρα Μόττα Σαντ Άγκατα και Πίετρα ντ' Αμίκο. Αντιτέθηκε στη διαδοχή της Σικελίας από τον Μαρτίνο Α΄ το 1390. Το επόμενο έτος σε συγκέντρωση βαρόνων στο Καστρονόβο διορίστηκε σενεσάλης της Σικελίας. Το ίδιο έτος έγινε κύριος των Φικάρρα, Ρατσούγια, Λιμπρίτσι, Γκαλάτι, Καλαταμπιάνο, Ολιβέρι, Πιράινο, Σαντ Άντζελο ντι Μπρόλο, Τορτόριτσι, Τσουππαρντίνο και Νάζο (με το κάστρο τού Κάπο ντ' Ορλάντο). Το 1393 εξεγέρθηκε ένοπλα, αλλά το 1396, με τη μεσολάβηση τού Γουλιέλμου Βεντιμίλια, υποτάχθηκε.
Το επόμενο έτος εξεγέρθηκε πάλι μαζί με τον Γουλιέλμο Ραϊμόνδο δε Μονκάδα και τον Αντώνιο ντε Βεντιμίλια κόμη τού Κολλαζάνο. Όταν ο Μαρτίνος Α΄ και ο πάπας τελικά συμφώνησαν, ο Βαρθολομαίος διέφυγε εξόριστος στην Αυλή τού Λαδισλάου της Νάπολης. Το 1400 εξόπλισε έναν στολίσκο σε μία προσπάθεια να επιστρέψει στη Σικελία, αλλά ηττήθηκε και επέστρεψε στην εξορία.
Δήμος Ωλενίας

Οικονομία

Η τοπική οικονομία του πρώην δήμου βασίζεται κατά κύριο λόγο στον πρωτογενή τομέα παραγωγής και κυρίως στη γεωργία και την κτηνοτροφία.
Nokia Eseries

Ανακοινώσεις

Στις 12 Οκτωβρίου 2005, ο κατασκευαστής κινητών τηλεφώνων Nokia ανακοίνωσε ότι η εταιρεία αναφέρεται στα Eseries, με τρία κινητά τηλέφωνα Nokia E60, Nokia E61 και Nokia E70.
Στις 18 Μαΐου 2006, η Nokia ανακοίνωσε την προσθήκη του E50 στη σειρά, η οποία αναφέρεται ως "συσκευή της επιχείρησης" αντί για "έξυπνο τηλέφωνο".
Στις 12 Φεβρουαρίου 2007, η Nokia ανακοίνωσε την προσθήκη τριών νέων συσκευών στη σειρά. E61i, E65 και E90
Στις 11 Απριλίου 2008, η Nokia Australia ενημέρωσε ότι το E61i θα σταματήσει τον Μάιο του 2008 και θα αντικατασταθεί από ένα πιο χαρακτηρισμένο αλλά μικρότερο E71.

Συνδεσιμότητα και συγχρονισμός

Η Nokia παρέχει το λογισμικό Nokia PC Suite που επιτρέπει συγχρονισμό και μεταφορά δεδομένων, ημερολογίων, επαφών και πολλά άλλα μεταξύ των περισσότερων τηλεφώνων Nokia ή σε ένα σύστημα Windows μέσω USB, Bluetooth, τα τελευταία δύο χρησιμοποιούνται κυρίως με φορητά συστήματα όπως σε φορητούς υπολογιστές με έλλειψη υποστήριξης Bluetooth, ειδικά σε παλαιότερα συστήματα. Οι χρήστες Mac μπορούν να έχουν πρόσβαση στα δεδομένα ενός τηλεφώνου της σειράς E χρησιμοποιώντας μια σύνδεση Bluetooth, π.χ. η εφαρμογή ανταλλαγής αρχείων Bluetooth είναι εγγενής στο OS X. Ο συγχρονισμός των διευθύνσεων και των ημερολογίων πραγματοποιείται με τη χρήση iSync: ορισμένα τηλέφωνα Nokia υποστηρίζονται εγγενώς από το Mac OS X, μερικά απαιτούν από τον χρήστη να εγκαταστήσει μια προσθήκη iSync από τη Nokia. Η Nokia παρέχει επίσης την υπηρεσία Nokia Multimedia Transfer για τη διαχείριση περιεχομένου χρήστη στη συσκευή. Το NMT θα συγχρονίσει μουσική, βίντεο και φωτογραφίες από τις επιλεγμένες λίστες αναπαραγωγής iTunes και τα άλμπουμ του iPhoto στο τηλέφωνο, θα μετασχηματίσει και θα μειώσει το μέγεθος του αρχείου, αν είναι απαραίτητο. Παρουσιάζει επίσης τη συσκευή ως ψηφιακή φωτογραφική μηχανή στο iPhoto για εύκολη εισαγωγή φωτογραφιών και βίντεο.

Nokia E52/E55

Τα Nokia E52 και Nokia E55 είναι smartphones από τη σειρά Eseries της Nokia. Εκτελούν Symbian OS v9.3 (S60 3rd Edition FP1). Το E55 ανακοινώθηκε στις 16 Φεβρουαρίου 2009, ενώ το E52 ανακοινώθηκε αργότερα στις 6 Μαΐου 2009. Είναι φυσικά και λειτουργικά πανομοιότυπα, εκτός από το ότι το E55 διαθέτει πληκτρολόγιο 'half-QWERTY', ενώ η έκδοση E52 διαθέτει ένα παραδοσιακό πληκτρολόγιο T9 .
Διατίθενται σε μαύρο, μαύρο αλουμίνιο, μεταλλικό γκρι αλουμίνιο, λευκό αλουμίνιο και χρυσό. Δέχεται κάρτα μνήμης MicroSD 1GB, αλλά υποστηρίζει κάρτες MicroSD με μνήμη μέχρι 32GB. Έχει επίσης 60 MB ελεύθερης μνήμης χρηστών. Το E52 είναι ο διάδοχος του επιτυχημένου μοντέλου της E51 της Nokia. Η τελευταία έκδοση του firmware είναι v091.004 κυκλοφόρησε στις 2 Ιουνίου 2012.
Το E55 διαθέτει ένα ειδικό πληκτρολόγιο QWERTY με δύο γράμματα στην σειρά QWERTY σε ένα μόνο πλήκτρο.
UTC+07:00

Αποκλίσεις περιοχών που ανήκουν γεωγραφικά στην UTC+07

Από νομικά, πολιτικά και οικονομικά καθώς και από φυσικά και γεωγραφικά κριτήρια που χρησιμοποιούνται κατά την κατάρτιση των χρονικών ζωνών, προκύπτει ότι οι επίσημες ζώνες ώρας δεν κάνουν τηρούν ακριβώς τις γραμμές των μεσημβρινών.  Η ζώνη ώρας UTC+07, από καθαρά γεωγραφική άποψη, καλύπτει τις περιοχές που βρίσκονται μεταξύ των μεσημβρινών 97°30' Α και 112°30' Α. Ως αποτέλεσμα, υπάρχουν μέρη που βρίσκονται στις περιοχές που καλύπτει η ζώνη ώρας UTC+07 αλλά χρησιμοποιούν άλλη ζώνη ώρας Αντίθετα, υπάρχουν περιοχές που χρησιμοποιούν την ζώνη ώρας UTC+07, παρόλο που η φυσική ώρα αυτών των περιοχών είναι η UTC+08, η UTC+06, ή ακόμα και η UTC+05.
Εξέγερση του Κράινα Κότσινα

Η Εξέγεση του Κράινα Κότσινα ή Εξέγερση του Κότσα (σερβικά : Кочина крајина), ήταν εξέγερση των Σέρβων κατά της Οθωμανικής Αυτοκρατορίας που κράτησε από τον Φεβρουάριο του 1788 έως τις 7 Σεπτέμβρη 1788 ηγέτης της εξέγερσης ήταν ο Κότσα Αντιέλκοβιτς (1755-1789) που βοηθήθηκε από την Αυτοκρατορία των Αψβούργων. Επέτρεψε στους Αψβούργους να κατακτήσουν τις κεντρικές περιοχές της σημερινής Σερβίας από τους Οθωμανούς. Η νέα επαρχία που δημιουργήθηκε στα πλαίσια της Αυστροουγγαρίας υπήρξε για 3 χρόνια. 
Το 1791 οι Αυστριακοί υποχρεώθηκαν να εγκαταλείψουν τα εδάφη αυτά, μαζί τους έφυγαν πολλοί Σέρβοι που φοβόντουσαν τα αντίποινα των Οθωμανών. Στην εξέγερση συμμετείχε επίσης ο ήρωας της Σερβικής επανάστασης Καραγιώργης Πέτροβιτς ο οποίος υπηρετούσε στον αυστριακό στρατό κατά εκείνη τη χρονική στιγμή. Η αντίποινα των Οθωμανών στην αρχή της εξέγερσης επηρέασε τους Σέρβους και τους οδήγησε 15 χρόνια αργότερα να ξεσηκωθούν και να απελευθερωθούν από τους Οθωμανούς.